Malawi

D'Republik Malawi (chichewa: Dziko la Malaŵi, engl: Republic of Malawi) ass e Staat a Südostafrika. Malawi grenzt am Osten a Süden u Mosambik, am Norden un Tansania an am Westen u Sambia. Bal e Véirels vum Staatsgebitt ass Waasser; de Malawiséi, den drëttgréisste Séi an Afrika, läit fir de gréissten Deel bannent de Staatsgrenzen a mécht am Nordosten eng natierlech Grenz zu Tansania a Mosambik. Geographie Klima D'Klima ass gréisstendeels subtropesch. D'Reenzäit dauert vun November bis Abrëll, de Mee-Oktober ass dogéint eng dréchen Zäit mat wéineg Reen. Laanscht d'Küst vum Malawi Séi, am Dall vum Floss Shire an an der Géigend ëm Lilongwe ass d'Klima éischter waarm a fiicht. Bevëlkerung Sproochen Offiziell Sprooche sinn Nyanja (Chichewa) an Englesch. Regional gëtt och nach Lomwe, Yao, Bengali, Tumbuka a Sena geschwat. Reliounen Keng offiziell Staatsrelioun. 73 % Chrëschten (dovu 55 % Protestanten), 20 % sunittesch Moslemen, 5 % sinn Unhänger vun Naturreliounen. Politik Zanter 1994 ass Malawi eng Demokratie. Administrativ Ënnerdeelungen Malawi ass an dräi Regiounen (regions) ënnerdeelt. D'Regioune sinn a 27 Distrikter gegliddert déi nach eng Kéier an 137 Haiptlengsgebidder an an 68 Ënnerhaiptlengsgebidder ënnerscheet ginn. Zentralregioun (Lilongwe), mat den Distrikter: Dedza, Dowa, Kasungu, Lilongwe, Mchinji, Nkhotakota, Ntcheu, Ntchisi, Salima Nordregion (Mzuzu) mat den Distrikter: Chitipa, Karonga, Likoma, Mzimba, Nkhata Bay, Rumphi Südregioun (Blantyre) mat den Distrikter: Balaka, Blantyre, Chikwawa, Chiradzulu, Machinga, Mangochi, Mulanje, Mwanza, Nsanje, Phalombe, Thyolo, Zomba Um Spaweck www.malawi.gov.mw Offiziell Websäit vum Gouvernement vum Malawi Referenzen an Notten